《除夕雨雪时客并州》
明代·罗宾王

客舍三更火，天涯两岁身。雪留今夜腊，雨报隔年春。

薄醉存寒意，明灯见发新。遥怜儿女夕，能解忆游人。

作者简介：罗宾王，字季作。番禺人。明神宗万历四十三年（一六一五）举人，官南昌同知，告休归。明亡，清兵入广州，系置于狱，寻释之。有《散木堂集》、《狱中草》。清同治《番禺县志》卷四二有传。